Parametri crvene krvne slike
<s>Eritrocitne konstante ili korpuskularne vrijednosti ili Wintrobove konstante su računskim načinom dobivene vrijednisti koje karakteriziraju eritrocite.</s>

<s>Podjela</s>

<s>MCV ili prosječni volumen eritrocita (eng. mean corpuscular volume).</s><s>MCV se izračunava dijeljenjem hematokrita (volumnog udjela eritrocita u 1 L krvi) sa brojčanom koncentracijom eritrocita (broj eritrocita u 1 L krvi).</s><s>Na taj se način izračuna prosječni volumen  pojedinog eritrocita.</s><s>Izražava se u femtolitrima (1 fL = 10 na -15 L).</s><s>Referentne vrijednosti za MCV su 83 - 97 fL.</s>

<s>MCH ili prosječna količina hemoglobina u pojedinom eritrocitu (eng. mean corpuscular hemogloibin).</s><s>MCH se izračunava dijeljenjem koncentracije hemoglobina (količina hemoglobina u 1 L krvi) sa brojčanom koncentracijom eritrocita.</s><s>Na taj se način izračunava onaj dio hemoglobina koji se nalazi u pojedinom eritrocitu te se izražava u pikogramima (1pg = 10 na -12 g).</s><s>Referentne vrijednosti za MCH su od 27,4 do 33,9 pg.</s>

<s>MCHC ili koncentracija hemoglobina u 1 litri krvi (eng. mean cell hemoglobin concentration).</s><s>MCHC se izračunava dijeljenjem koncentracije hemoglobina s hematokritom.</s><s>Na taj se način izračuna kolika je koncentracija hemoglobina u 1 L eritrocita te se izražava u g/L (gram po litri).</s><s>Referentne vrijednosti za MCHC su 320 - 345 g/L.</s>

<s>RDW ili mjera varijabilnosti veličine eritrocita (eng. red cell distribution width).</s><s>RDW ukazuje na postojanje jedne ili više populacija eritrocita što je karakteristika pojedinih hematoloških bolesti eritrocitne loze, a ujedno je i važan prognostički pokazatelj efikasnosti liječenja i ekvivalentan podatak o anizocitozi koja se može vidjeti u krvnom razmazu.</s><s>Referentne vrijednosti za RDW su 11,5-16,5 %.</s>

<s>Analize krvi</s>

